Labanoro pušys
55°16′22″š. pl. 25°51′36″r. ilg.﻿ / ﻿55.27288°š. pl. 25.85991°r. ilg.﻿ / 55.27288; 25.85991 Labanoro pušys – šešių išskirtinių pušų grupė, valstybės saugomas gamtos paveldo objektas, esantis Švenčionių rajone, Kaltanėnų seniūnijoje, Švenčionėlių miškų urėdijos Antaliedės girininkijos (32 kv., 11 skl.; 33 kv., 1 skl.) teritorijoje, Labanoro regioniniame parke. Pušys paskelbtos saugomomis 1968 m. Labanoro pušys auga Kiauneliškio gamtiniame rezervate, pusiaukelėje tarp Kaltanėnų ir Labanoro, 0,9 km į šiaurę nuo  114  Molėtai–Kaltanėnai–Ignalina  kelio. Objektas užima keliolikos arų plotą šalia kvartalinės linijos, kiekvienas medis sunumeruotas, aptvertas, su informacine lentele. Kaimynystėje daug sakintų medžių.